Muzium Besar Mesir

Muzium Besar Mesir (, GEM; ; ) ialah sebuah muzium arkeologi yang terletak di Giza, Mesir. Ia juga berfungsi sebagai muzium kebangsaan Mesir. Ia merupakan muzium terbesar di dunia bagi satu tamadun sahaja. Ia terletak kira-kira dua kilometer (1.2 batu) dari Kompleks Piramid Giza.

Muzium ini diumumkan pada tahun 1992 tetapi pembinaan sebenar bermula pada tahun 2005, dan siap sepenuhnya pada tahun 2023 dengan kos sebanyak RM5.0 bilion atau AS$1.2 bilion. Pembukaan percubaan bermula pada Oktober 2024, dan pembukaan rasmi berlangsung pada 1 November 2025.

Muzium ini menempatkan koleksi artifak Mesir dari pelbagai zaman tamadun Mesir, dari Zaman Pradinasti hingga Mesir Rom, dengan jumlah anggaran lebih daripada 100,000 artifak, termasuk sekurang-kurangnya 20,000 yang akan dipamerkan buat kali pertama, antaranya koleksi lengkap Raja Tutankhamun yang merangkumi 5,398 buah objek. Koleksi Tutankhamun dipamerkan di ruang seluas 7,500 m2 di dalam muzium tersebut. Beberapa artifak yang baru dipulihara juga akan dipamerkan buat kali pertama, seperti kapal suria kedua milik Khufu, koleksi Permaisuri Hetepheres (ibunda kepada Raja Khufu), dan koleksi Yuya dan Thuya (ibu bapa kepada Permaisuri Tiye).

Muzium ini meliputi kawasan seluas 500,000 m2 (5,381,955 kaki persegi), dengan keluasan binaan 167,000 m2 (1,797,573 kaki persegi) dan lantai 81,000 m2 (872,000 kaki persegi). Ia juga mempunyai galeri pameran tetap, pameran sementara, pameran khas, muzium kanak-kanak serta skrin berformat besar dan maya dengan jumlah keluasan lantai 32,000 m2 (344,445 kaki persegi).

Muzium ini dibina melalui usaha sama antara syarikat Mesir, Orascom Construction, dan kumpulan BESIX dari Belgium.

 Sejarah 
Idea untuk menubuhkan Muzium Besar Mesir bermula pada awal tahun 1990-an melalui Farouk Hosni, yang berkhidmat sebagai Menteri Kebudayaan dari tahun 1987 hingga 2011. Menurut Hosni, Muzium Mesir di Dataran Tahrir telah menjadi ketinggalan zaman dan “Setiap kali saya melawat muzium itu, ia memberi saya sakit kepala dan kemurungan, dan kerja pemuliharaannya satu malapetaka”.

Projek ini dilancarkan secara rasmi oleh kerajaan pada tahun 1992 di bawah Presiden Hosni Mubarak, yang mengumumkan rancangan untuk membina sebuah muzium baharu bagi menempatkan koleksi artifak yang lebih besar dan menghimpunkan khazanah-khazanah purba. Pada tahun 2002, batu asas projek tersebut telah diletakkan, dan pada tahun 2005 kerja pembinaan sebenar bermula.

 Pembukaan dan penangguhan 
Pembukaan Muzium Besar Mesir telah beberapa kali ditangguhkan:

 2020–2021: Muzium Besar Mesir dijadualkan untuk dibuka pada tahun 2020, namun ditangguhkan ke 2021 akibat pandemik COVID-19 yang menjejaskan persiapan dan logistik.
 2021–2023: Setelah penangguhan dari 2020 ke suku terakhir 2021 akibat pandemik, muzium menghadapi kelewatan tambahan kerana cabaran logistik yang berterusan, termasuk penyempurnaan pembinaan, pemindahan artifak, dan persediaan operasi percubaan. Pengumuman dibuat bahawa pembukaan rasmi akan ditangguhkan ke akhir tahun 2022 atau awal tahun 2023, dengan operasi percubaan terhad dijangka bermula dalam tempoh tersebut. Ketua Kesatuan Pemandu Pelancong Mesir, Basem Halaka, menyatakan bahawa muzium ini akan dibuka pada akhir tahun 2023.
 2023–2024: Menteri Pelancongan Ahmed Issa menyatakan bahawa pembukaan Muzium Besar Mesir akan diadakan pada bulan Mei 2024. Hal ini tidak berlaku, namun muzium dibuka untuk tempoh percubaan kepada empat ribu pengunjung pada Oktober 2024. Selepas itu, tarikh pembukaan rasmi ditetapkan pada 3 Julai 2025.
 2025: Kementerian Pelancongan dan Antikuiti mengumumkan bahawa pembukaan muzium yang dijadualkan pada 3 Julai 2025 ditangguhkan. Dalam kenyataan lain kepada akhbar tempatan, Perdana Menteri Mostafa Madbouly berkata, “Semua tanda menunjukkan bahawa konflik yang sedang berlaku akan berterusan untuk tempoh yang lama dan tidak akan berakhir dalam beberapa hari, dan oleh itu akan memberi kesan kepada seluruh rantau dan semua acara yang dirancang" merujuk kepada konflik ketenteraan berterusan antara Iran dan Israel.

 Tarikh pembukaan rasmi akhir 
Pada 6 Ogos 2025, Perdana Menteri Mostafa Madbouly mengumumkan bahawa Presiden Abdel Fattah el-Sisi bersetuju untuk menetapkan tarikh pembukaan GEM pada 1 November. Namun, muzium ditutup sementara dari 15 Oktober hingga 3 November 2025. Muzium kembali menerima pelawat pada 4 November, bertepatan dengan ulang tahun ke-103 penemuan makam Tutankhamun.

 Pembukaan Rasmi 
link=https://en.wikipedia.org/wiki/File:Egyptian_President_Abdel_Fattah_al-Sisi_with_representatives_of_foreign_countries_at_the_official_opening_of_the_Grand_Egyptian_Museum.jpg|thumb|Presiden Mesir Abdel Fattah al-Sisi bersama para wakil negara asing di majlis pembukaan Muzium Besar Mesir
Muzium Besar Mesir dirasmikan sepenuhnya pada 1 November 2025. Majlis pembukaan dihadiri oleh Presiden Abdel Fattah el-Sisi, Wanita Pertama, wakil-wakil negara asing, serta tokoh-tokoh ternama. Antara tetamu kehormat ialah Raja Philippe dari Belgium, Raja Felipe VI dari Sepanyol, Putera Albert II dari Monaco, Permaisuri Rania dari Jordan, Permaisuri Mary dari Denmark, bekas Grand-Duke Henri dari Luxembourg, Presiden Jerman Frank-Walter Steinmeier, Presiden Portugal Marcelo Rebelo de Sousa, Perdana Menteri Yunani Kyriakos Mitsotakis, Perdana Menteri Hungary Viktor Orbán dan lain-lain.

Majlis dimulakan dengan ucapan Profesor Sir Magdi Yacoub, Mantan Menteri dan seniman abstrak Farouk Hosny, serta aktivis alam sekitar terkenal Mounir Neamatalla. Seterusnya diikuti ucapan para penaja termasuk taikun hartanah Hisham Talaat Moustafa, hartawan keluli Ahmed Ezz, Mohamed Mansour, Hassan Allam, Mohamed El-Etreby, dan Khaled Abbas.
link=https://en.wikipedia.org/wiki/File:Tutankhamun's_mask_in_the_Grand_Egyptian_Museum.jpg|thumb|250x250px|Topeng emas Firaun Tutankhamun
Muzik majlis digubah oleh Hisham Nazih dan dipimpin oleh Nayer Nagui. Majlis diperkenalkan oleh seniman veteran Mesir Sherihan, bersama penyanyi soprano Mesir Fatima Said dan Raggaeddin, serta bintang Broadway Shereen Ahmed. Yasmina Elabd memperkenalkan acara dalam bahasa Inggeris. Pelakon Mesir Ahmed Malek, Ahmed Ghozzi, Huda Elmufti, dan Salma Abu Dief mengambil bahagian dalam prolog yang menggambarkan para raja dan permaisuri Mesir purba, bersama atlet-atlet Olimpik Feryal Abdelaziz, Ahmed ElGendy dan Farida Othman. Suara Mona Zaki dan Karim Abdelaziz digunakan untuk pengisahan persembahan.

 Pelawat 
link=https://en.wikipedia.org/wiki/File:The_golden_mask_of_Pharaoh_Tutankhamun_(GEM).jpg|thumb|268x268px|Pengunjung berkerumun di hadapan topeng emas Firaun Tutankhamun
Sejak Oktober 2024, muzium ini telah menerima kira-kira 1.5 juta pelawat dalam tempoh 10 bulan, dengan purata 4,000 pelawat sehari semasa pembukaan percubaan.

Pada hari pertama pembukaan rasmi kepada orang awam, muzium menerima 18,000 pelawat, termasuk 7,000 warga Mesir.

 Koleksi dan lawatan 
Muzium ini mengandungi lebih daripada 100,000 artifak yang dibahagikan kepada 12 buah dewan pameran kekal yang utama, di samping beberapa dewan penting lain.

 Dewan Besar (Atrium) 

Atrium (Dewan Besar) Muzium Besar Mesir ialah dewan pintu masuk utamanya dengan keluasan 10,000 meter persegi. Direka dengan bumbung kaca dan muka depan bangunan yang lut sinar, Piramid Giza dapat dilihat dari dalam.

Ia menempatkan patung Firaun Ramesses II (11 meter, ) dan 20 – 30 artifak besar dari pelbagai era, menjadikannya satu pameran pengenalan. Tangga Besar menghubungkan 12 dewan pameran utama. Patung tersebut telah dipindahkan dari Dataran Ramses di Kaherah ke lokasinya (GEM) pada tahun 2006 dan diletakkan di Dewan Besar (Atrium) pada tahun 2018.

 Tangga Besar 
Tangga Besar berfungsi sebagai galeri peralihan dengan lebih daripada 60 artifak, menuju ke 12 buah dewan. Dengan keluasan , struktur ini setinggi enam tingkat (lebih kurang ), menghubungkan lobi utama (atrium), dewan pameran sementara dan bilik simpanan arkeologi utama ke teres atas, memberikan sudut pandangan lain bagi Piramid-Piramid Giza.

Ia menempatkan lebih daripada 60 artifak, disusun kepada empat bahagian bertema yang mewakili perjalanan merentas zaman (Imej Diraja: memfokuskan pada bagaimana dan mengapa firaun menggambarkan diri mereka, dengan patung-patung diraja; Rumah Suci: mengenai kuil dan hubungan antara dewa-dewi dan firaun, dengan karya seni keagamaan; Para Dewa & Raja: meneroka dewa-dewi Mesir purba dan perkaitan mereka dengan pemerintah; Bahagian Pengebumian: mempamerkan keranda batu dan sarkofagus dari pelbagai era, termasuk sebuah hermione (kepala piramid) dari Dinasti ke-13.

 Dua belas dewan utama 
Pameran meliputi kira-kira satu pertiga daripada seluruh kawasan muzium yang seluas , mempamerkan lebih daripada 24,000 artifak dalam 12 buah galeri disusun mengikut zaman (s. 3100 SM~400 SM). Artifak-artifaknya telah dipindahkan dari penyimpanan dan pelbagai muzium di Kaherah, Luxor, Minya, Sohag, Assiut, Beni Suef, Faiyum, Delta Nil dan Iskandariah.

12 dewan utamaZaman yang dicakupi setiap dewanArtifak Mesir purba dari dewan tersebutDewan (1-2-3)Era prasejarah, era pradinasti, era dinasti awal, era Kerajaan Lama, dan era perantaraan pertama.thumb|Patung Pradinasti (GEM)Dewan (4-5-6)Kerajaan Pertengahan dan Perantaraan Kedua.thumb|Senwosret I (s. 1878-1839 SM) memakai mahkota merah Mesir Hilir, Lisht (GEM)Dewan (7-8-9)Era Kerajaan Baru.thumb|Firaun Hatshepsut, 1479-1458 SM (GEM)Dewan (10-11-12)Perantaraan Ketiga, Zaman Akhir, Zaman Rom dan Yunani Mesir.thumb|Topeng mumia lelaki, kartonaj emas (Muzium Manchester)

 Dewan Tutankhamun 

Dua daripada dua belas dewan dikhaskan untuk mempamerkan 5,398 artifak milik Raja Tutankhamun, firaun Dinasti Kelapan Belas (memerintah s. 1332–1323 SM). Ini kali pertama keseluruhan koleksi firaun itu dipamerkan di satu tempat, dibandingkan dengan pameran separa di Muzium Mesir di Dataran Tahrir sebelum ini. Kedua-dua dewan ini meliputi kawasan seluas 7,000 meter persegi.
Tarikan utamanya ialah Topeng Tutankhamun yang diperbuat daripada emas. Terdapat tiga keranda bertindih: satu diperbuat daripada emas (110 kg) dan dua daripada kayu bersalut emas. Takhta Emas ialah kerusi bersalut emas dan perak, menunjukkan adegan Tutankhamun dan isteri baginda Ankhesenamun. Terdapat patung-patung dewa seperti Anubis, serta tangkal azimat dan perhiasan seperti rantai dan cincin. Alat harian termasuk senjata (pisau belati, busur), perabot (katil, kerusi), dan perkakas makan. Terdapat usyabti: patung-patung kecil atau figura yang digunakan di alam akhirat untuk melayani raja).

Mumia Tutankhamun akan kekal di Lembah Raja dan tidak akan dipindahkan.

Dewan ini direka serupa dengan Makam Tutankhamun asal di Lembah Raja. Sistem kawalan persekitaran (seperti pengawal suhu dan kelembapan) melindungi item-item yang sensitif, terutamanya yang diperbuat daripada emas, kayu dan fabrik.

 Muzium Kapal Khufu 
Muzium Kapal Khufu ialah dewan berasingan yang dikhaskan untuk mempamerkan dua perahu suria Raja Khufu (pembina Piramid Besar), iaitu antara kapal kayu tertua yang ditemui dalam sejarah, berusia lebih kurang 4,600 tahun. Dengannya dilengkapi paparan interaktif yang menerangkan barangkali apa tujuannya (mungkin untuk mengangkut raja ke alam akhirat atau perjalanannya dengan dewa matahari Ra). Ia dipindahkan pada bulan Ogos 2021 dari Muzium Giza Lama.

 Muzium Kanak-Kanak 
Muzium Kanak-Kanak di GEM ialah ruang interaktif untuk kanak-kanak berumur 6 hingga 12 tahun, menekankan pembelajaran melalui permainan, lebih daripada pameran tradisional. Ia meliputi keluasan 5,000 meter persegi, dengan pengalaman yang ada termasuk skrin interaktif, realiti terimbuh (AR), dan permainan guna tangan, serta pelbagai pameran visual dan program berpandu. Sebahagiannya telah dibuka sejak Ogos 2024.

 Pusat Persidangan 

Ia seluas , dibahagikan kepada beberapa kawasan serba guna. Ia mempunyai sebuah auditorium utama dengan kapasiti 1,000 tempat duduk, tiga dewan seminar dengan kapasiti 250 tempat duduk setiap satu, serta ruang pameran, bilik mesyuarat, pusat perniagaan, dan bilik akhbar. Terdapat juga teater 3D dengan 250 tempat duduk. Reka bentuknya diilhamkan oleh tapak-tapak purba dari zaman firaun. Berada di dalam kompleks utama, ia boleh diakses melalui atrium utama, dengan kemudahan untuk orang kurang upaya, seperti lif dan kawasan rehat.

 Dewan Pameran Sementara 
Empat Dewan Pameran Sementara, dikhaskan untuk pameran artifak sementara atau pameran antarabangsa. Ini mempunyai keluasan . Ini sebahagian daripada  yang dikhaskan untuk pameran bukan tetap.

 Pusat Pemuliharaan 
Pusat Pemuliharaan Muzium Besar Mesir merupakan salah satu pusat pemuliharaan dan pemulihan artifak terbesar di dunia, dan merupakan pusat pemulihan artifak terbesar di Timur Tengah. Ia ditubuhkan pada tahun 2006 dan dibuka pada tahun 2010. Ia terletak di sebelah barat muzium dan dihubungkan kepadanya melalui sebuah terowong sepanjang kira-kira 200 meter. Pusat ini menempatkan 19 makmal makmal pemulihan mumia, kayu, batu, lukisan dinding, dan logam, selain makmal pemuliharaan pencegahan serta dokumentasi saintifik. Ia juga mengandungi enam bilik simpanan untuk memelihara artifak dalam keadaan persekitaran terkawal.

 Reka bentuk 
Reka bentuk bangunan diputuskan melalui satu pertandingan seni bina yang diumumkan pada 7 Januari 2002. Penganjur menerima 1,557 penyertaan dari 82 negara, menjadikannya pertandingan seni bina kedua terbesar dalam sejarah. Dalam peringkat kedua pertandingan, 20 penyertaan menyerahkan maklumat tambahan mengenai reka bentuk masing-masing. Penilaian selesai pada 2 Jun 2003. Pertandingan dimenangi oleh arkitek Róisín Heneghan dan Shi-Fu Peng, serta syarikat mereka Heneghan Peng Architects dari Ireland; hadiah kemenangan berjumlah AS$250,000. Heneghan Peng, Buro Happold, Arup dan ACE Consulting Engineers (Moharram and Bakhoum) bekerjasama dalam reka bentuk bangunan tersebut. Pelan induk landskap dan tapak direka oleh West 8; pelan induk pameran, reka bentuk pameran, dan ilmu muzium diketuai oleh Atelier Brückner. Pada 2 Februari 2010, Hill International mengumumkan bahawa Kementerian Kebudayaan Mesir telah menandatangani kontrak dengan usaha sama Hill dan EHAF Consulting Engineers untuk menyediakan perkhidmatan pengurusan projek semasa reka bentuk dan pembinaan Muzium Besar Mesir.

Bentuk bangunan ini berbentuk segi tiga yang dipotong pada sudutnya. Ia dibina di atas tapak  ke barat laut piramid-piramid, berhampiran persimpangan lebuh raya. Dinding utara dan selatan bangunan sejajar terus dengan Piramid Besar Khufu dan Piramid Menkaure. Bahagian depan muzium merangkumi dataran besar yang dipenuhi pokok kurma serta muka bangunan yang diperbuat daripada batu alabaster lut cahaya. Di dalam pintu masuk utama terdapat atrium besar tempat arca-arca besar dipamerkan.

Muka hadapan muzium ini diperbuat daripada marmar dan kaca serta dihiasi dengan kartusy dan bentuk bujur yang mengelilingi hieroglif Mesir yang bertulis nama raja-raja dan ratu.

 Reka bentuk logo 
Pada 10 Jun 2018, logo muzium telah diperkenalkan. Logo tersebut direka oleh Tariq Atrissi. Kos reka bentuk berjumlah 800,000 paun Mesir, yang termasuk kos mereka bentuk pameran muzium yang dilaksanakan oleh syarikat Jerman Atelier Bruckner.

 Pengurusan 
Struktur pengurusan GEM merangkumi Lembaga Pemegang Amanah, Lembaga Pengarah, dan CEO Muzium serta naib presiden.

Lembaga Pemegang Amanah merupakan badan penyelia yang bertanggungjawab meluluskan dasar dan perancangan Pihak Berkuasa Muzium. Ia terdiri daripada sebuah majlis 16 orang yang berkhidmat bagi tempoh 3 tahun. Komposisi, tempoh perkhidmatan dan bidang tugas Lembaga Pemegang Amanah ditentukan oleh Presiden Mesir.

 Acara 
Muzium ini telah menganjurkan pelbagai acara seni dan budaya sejak pembukaannya secara berperingkat. Pada 20 Januari 2023, konsert muzikal pertama yang diadakan di muzium ini menampilkan soprano Mesir Fatma Said bersama United Philharmonic Orchestra & Choir diketuai oleh Nader Abbassi.

 Rujukan 

 Pautan luar 

 Laman web rasmi
 Penerangan bangunan terperinci
 Projek Pemuliharaan Bersama JICA-GEM
 Sebuah laman web yang dikhaskan untuk Muzium Besar Mesir

Kategori:Muzium arkeologi di Mesir
Kategori:Koleksi Egiptologi di Mesir
Kategori:Penara Giza
Kategori:Bangunan dan struktur dalam pembinaan
Kategori:Agensi kerajaan Mesir
Kategori:Muzium yang diasaskan pada tahun 2025
Kategori:Pengasasan 2025 di Mesir
Kategori:Laman yang menggunakan gajet WikiMiniAtlas
Kategori:Mesir Purba
Kategori:Muzium
Kategori:Muzium di Mesir
Kategori:Muzium di Afrika
Kategori:Laman-laman dengan terjemahan-terjemahan yang belum disemak